| Assassin's Creed III |
| --- |
|  |
| Kūrėjas | Ubisoft Montreal |
| Leidėjas | Ubisoft |
| Dizaineris | Steven Masters |
| Kompozitorius | Lorne Balfe |
| Išleidimo data | **PlayStation 3, Xbox 360**2012 m. spalio 30 d.**Wii U**2012 m. lapkričio 18 d.**Microsoft Windows**2012 m. lapkričio 20 d.**Windows, PS4, Xbox One (*Remastered*)**2019 m. kovo 29 d.**Nintendo Switch**2019 m. gegužės 21 d. |
|
| Žanras (-ai) | * Veiksmo-nuotykių
* stealth
 |
| Režimas | Vieno žaidėjoKelių žaidėjų |
|
| Reitingai | {{{reitingai}}} |
| **Platforma** | PlayStation 3Xbox 360Wii UMicrosoft WindowsPlayStation 4Xbox OneNintendo Switch |
| Versija | {{{versija}}} |
| Variklis | {{{variklis}}} |
| Reikalavimai | žr. čia |
| Platinimas | {{{media}}} |
|
| Licencija | {{{licencija}}} |
| Pirmtakas | Assassin's Creed: Revelations |
| Kitos dalys | Assassin's Creed |
| ubisoft.com |

**Assassin's Creed III** – veiksmo-nuotykių žanro kompiuterinis žaidimas, sukurtas „Ubisoft Montreal" ir išleistas 2012 m. spalio 30 d. kompanijos „Ubisoft". Pradžioje tapo prieinamas „PlayStation 3", „Xbox 360", „Wii U" bei „Microsoft Windows", o 2019 m. išleista patobulinta žaidimo versija, skirta „PlayStation 4", „Xbox One" bei „Nintendo Switch" konsolėms, įskaitant ir „Windows" operacinę sistemą.

Šįkart Desmondas Mailsas persikelia į XVIII a. Amerikos kolonizmo laikus ir patiria savo protėvių Heitemo Kenvėjaus ir jo sūnaus Konoro (Ratonhaketono) prisiminimus, kuris siekia keršto už savo artimųjų mirtis ir sustabdyti tamplierių klastingus ketinimus vykstant Amerikos revoliucijai. Tai penktoji „Assassin's Creed" žaidimų serijos dalis, ir pirmoji, pradėjusi naudoti patobulintą „AnvilNext" varikliuką. Anot „Ubisoft", tuo metu tai buvo ambicingiausias jų gaminys, kuriame ženkliai patobulintos detalės, veikėjų dizainas ir intelektas. Atsiranda kooperatyvinis režimas, leidžiantis keliems žaidėjams dalyvauti bendroje sesijoje ir vykdyti užduotis.

Žaidimas pasižymėjo komercine sėkme ir buvo palankiai sutiktas kritikų, gerai vertinančių siužeto pasakojimą, kai kuriuos žaidimo eigos aspektus bei pasaulį. Dalis jų neliko patenkinti žaidimo tempu ir misijų perteikimu. Žvelgiant į „Metacritic" duomenis, konsolėms skirta versija surinko apie 85/100 balus, o asmeniniams kompiuteriams – 80. Išankstiniai žaidimo pardavimai pranoko ankstesnius „Assassin's Creed", per pirmąją savaitę po pasirodymo buvo skaičiuojama daugiau negu 3.5 mln. parduotų kopijų, o tų pačių 2012 metų gale jau galėjo pasigirti net 7 mln. pardavimais.

Žaidimo eiga
------------

Žaidimo veiksmas vyksta atviro pasaulio rytinėje Šiaurės Amerikos žemyno pusėje, klostantis XVIII a. Amerikos revoliucijai. Pirmuosius kelis epizodus valdome britų kolonizatorių Heitemą Kenvėjų, vėliau rutuliuojantis siužetui pereinama prie Konoro (tikrasis vardas – Ratonhnhaké:ton) istorijos. Žaidimo pasaulyje palaipsniui atrakinami du miestai: Bostonas ir Niujorkas. Be jų bus galima įžengti ir į miškų tankumynu pasižymintį Paribį (*Frontier*), kuriame netik galėsime karstytis medžiais, bet ir sutiksime gausybę laukinių žvėrių, kuriuos galėsime medžioti, o surinktas gerybes vėliau parduoti. Tuo tarpu, apgyvendintose žemėse bei ūkiuose ganosi įvairūs naminiai gyvuliai. Šalia viso to patobulėjo ir prasiplėtė orų sistema – nuo šiol miestus kartais užklumpa lietus arba rūkas. Pasaulis periodiškai pasidengia sniegu, kuris vietomis apsunkina judėjimą, o kritulių metu suprastėja matomumas. Galiausiai, šioje dalyje atsivėrė kelias į jūrą, kurioje vykdant misijas galime dalyvauti laivų mūšiuose.

Nuo karo nukentėję žmonės gali prisiglausti Deivenporto sodyboje (*Davenport Homestead*). Šiuos žmones galima sutikti įvairiose žemėlapio vietose, o su jais užmezgus ryšį, pradėti vystyti bendrą prekybos verslą, kuris leis pasigaminti skirtingos paskirties įrankius bei uždarbiauti. Nuo ankstesnių žaidimų išliko asasinų samdinių sistema – juos galime telkti įvykdę „Išlaisvinimo" (*Liberation*) misijas. Leistinas asasinų skaičius gerokai sumenko, tačiau kiekvienas iš jų dabar turi unikalią gyvenimo istoriją ir savybes, kurios suteikia naujų pranašumų: spęsti pasalas, lydėti priedangoje ar inicijuoti riaušes. Žaidimo pasaulis nestokoja ir gretutinių užduočių, kurių metu žaidėjas gali rinkti prarastus Bendžamino Franklino almanachų puslapius, tyrinėti požemius ar ieškoti atsakymų į vietinėse apylinkėse sklindančius gandus. Atsiranda dar neregėtų pramogų – galime įsitraukti į rutulių metimo sportą, šaškes, „Nine men's morris" ar tradicinį Madagaskaro stalo žaidimą „Fonoroną".

Papildymai
----------

* The Tyranny of King Washington

**Kiti papildymai**

* The Hidden Secrets Pack
* The Battle Hardened Pack

Šaltiniai
---------

1. ↑  „Assassin's Creed III: The Redesigned Anvil Engine" – Game Informer.
2. ↑  „Assassin's Creed III" – Metacritic.
3. ↑  „Assassin's Creed 3 sales estimated at over 3.5 million units" – Eurogamer (archyvuota).
4. ↑  „December NPD: 2012 sales hit $13.26 billion, Black Ops 2 leads the pack" – Joystiq (archyvuota).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| Ž • A • R*Assassin's Creed* |
| --- |
|  |
| Kompiuteriniai žaidimai | 

|  |  |
| --- | --- |
| Pagrindinė serija | 
* *Assassin's Creed*
* *II*
* *Brotherhood*
* *Revelations*
* *III*
* *IV: Black Flag*
* *Rogue*
* *Unity*
* *Syndicate*
* *Origins*
* *Odyssey*
* *Valhalla*
* *Mirage*
 |
|  |
| Kiti | 
* *Altaïr's Chronicles*
* *Bloodlines*
* *II: Discovery*
* *III: Liberation*
* *Identity*
* *Chronicles*
* *Nexus*
 |

 |

 |